I perioden 1978–82 var hun medlem av visegruppen Huldrelått og mottok Prøysenprisen. Ellers har hun blant annet sunget med Georg Riedel og Dominique Chevaliér. Hun deltok med bandet Mildere Netter på Moldejazz (1994). I den senere tid har hun arbeidet med Ellen Lohne. Debututgivelsen (2003) portretterer hulder fra Vestfold. Krohn er bosatt i Sandefjord og mottok Sandefjord kommunes kulturpris i 2004.